CELEX: 32004R2077
Language: lv
Date: 2004-12-03 00:00:00
Title: Komisijas Regula (EK) Nr. 2077/2004 (2004. gada 3. decembris), ar ko groza Eiropas Parlamenta un Padomes Regulu (EK) Nr. 2037/2000 attiecībā uz reaģentu izmantošanu

4.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 359/28
            
         
      KOMISIJAS REGULA (EK) Nr. 2077/2004
   (2004. gada 3. decembris),
   ar ko groza Eiropas Parlamenta un Padomes Regulu (EK) Nr. 2037/2000 attiecībā uz reaģentu izmantošanu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 29. jūnija Regulu (EK) Nr. 2037/2000 par vielām, kas noārda ozona slāni (1), un jo īpaši tās 2. panta piecpadsmitā ievilkuma trešo teikumu,
   tā kā:
   
               (1)
            
            
               Ņemot vērā jaunākos informācijas un tehnikas sasniegumus, par ko Tehnoloģijas un ekonomikas novērtēšanas grupa paziņoja 2002. gada aprīļa Progresa ziņojumā par ierobežojamām vielām, ko izmanto kā ķīmiskos reaģentus (2), Regulas (EK) Nr. 2037/2000 VI pielikums jāgroza atbilstoši Lēmumam X/14 (3) un Lēmumam XV/6 (4), kas pieņemti Monreālas Protokola pušu attiecīgi Desmitajā (1998. gads) un Piecpadsmitajā sanāksmē (2003. gads).
            
         
               (2)
            
            
               Jo īpaši ar Lēmumu XV/6 pievieno reaģentu tetrahloroglekli, lai iegūtu ciklodīmu (šķīdinātāju), un svītro noteikumu par hlorfluorogļūdeņraža-113 kā reaģenta izmantošanu vinorelbīna ražošanā (farmaceitisks produkts) un tetrahloroglekļa kā reaģenta izmantošanu tralometrīna ražošanā (insekticīds).
            
         
               (3)
            
            
               Attiecīgi jāgroza Regula (EK) Nr. 2037/2000.
            
         
               (4)
            
            
               Šajā regulā paredzētie pasākumi ir saskaņā ar Komitejas atzinumu, kas izveidota atbilstoši Regulas (EK) Nr. 2037/2000 18. panta 1. punktam,
            
         IR PIEŅĒMUSI ŠO REGULU.
   1. pants
   Regulas (EK) Nr. 2037/2000 VI pielikumu aizstāj ar tekstu, kas grozīts atbilstoši šīs regulas pielikumam.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 3. decembrī
      
         
            Komisijas vārdā —
         
         
            Komisijas loceklis
         
         Stavros DIMAS
         
      
   
   
      (1)  OV L 244, 29.9.2000., 1. lpp. Regulā jaunākie grozījumi izdarīti ar Regulu (EK) Nr. 1804/2003 (OV L 265, 16.10.2003., 1. lpp.).
   
      (2)  Tehnoloģijas un ekonomikas novērtēšanas grupas ziņojums, 2002. gada aprīlis, 1. sējums, Progresa ziņojums par reaģentiem.
   
      (3)  Monreālas Protokola pušu Desmitā sanāksme 1998. gadā, Lēmums X/14: Reaģenti.
   
      (4)  Monreālas Protokola pušu Piecpadsmitā sanāksme 2003. gadā, Lēmums XV/6: Ierobežojamo vielu kā reaģentu izmantošanas procesu saraksts.
   
      PIELIKUMS
      
         
            “VI PIELIKUMS
            Procesi, kuros ierobežojamās vielas lieto kā reaģentus, kā minēts 2. panta piecpadsmitajā ievilkumā
            
                        a)
                     
                     
                        Tetrahloroglekļa izmantošana, lai likvidētu slāpekļa trihlorīdu hlora un nātrija sārma ražošanā;
                     
                  
                        b)
                     
                     
                        tetrahloroglekļa izmantošana, lai rekuperētu hloru no gāzes, kas rodas, ražojot hloru;
                     
                  
                        c)
                     
                     
                        tetrahloroglekļa izmantošana hlorkaučuka ražošanā;
                     
                  
                        d)
                     
                     
                        tetrahloroglekļa izmantošana izobutilacetofenona ražošanā (ibuprofēns kā sāpes remdinošs līdzeklis);
                     
                  
                        e)
                     
                     
                        tetrahloroglekļa izmantošana polifenilēnftalamīda ražošanā;
                     
                  
                        f)
                     
                     
                        hlorfluorogļūdeņraža-11 izmantošana smalku poliolefīna šķiedru lokšņu ražošanā;
                     
                  
                        g)
                     
                     
                        hlorfluorogļūdeņraža-12 izmantošana Z-perfluorpoliēteru un bifunkcionālu atvasinājumu perfluorpoliēteru poliperoksīda prekursoru fotoķīmiskajā sintēzē;
                     
                  
                        h)
                     
                     
                        hlorfluorogļūdeņraža-113 izmantošana perfluorpoliēteru poliperoksīda starpsavienojumu samazināšanai perfluorpoliēterdiesteru ražošanā;
                     
                  
                        i)
                     
                     
                        hlorfluorogļūdeņraža-113 izmantošana perfluorpoliēterdiolu ar lielu funkcionālo grupu skaitu ražošanā;
                     
                  
                        j)
                     
                     
                        tetrahloroglekļa izmantošana ciklodīma ražošanā;
                     
                  
                        k)
                     
                     
                        halogenētu hlorfluorogļūdeņražu lietošana no a) līdz j) apakšpunktos minētajos procesos, kad tos izmanto, lai aizstātu hlorfluorogļūdeņražus vai tetrahloroglekli.”